CELEX: 32017D2423
Language: da
Date: 2017-12-11 00:00:00
Title: Rådets afgørelse (EU) 2017/2423 af 11. december 2017 om den holdning, der skal indtages på Den Europæiske Unions vegne i Associeringsrådet EU-Tyrkiet til ændringen af protokol 2 til afgørelse nr. 1/98 truffet af Associeringsrådet EF-Tyrkiet om handelsordningen for landbrugsprodukter

22.12.2017   
            
            
               DA
            
            
               Den Europæiske Unions Tidende
            
            
               L 343/67
            
         RÅDETS AFGØRELSE (EU) 2017/2423
   af 11. december 2017
   om den holdning, der skal indtages på Den Europæiske Unions vegne i Associeringsrådet EU-Tyrkiet til ændringen af protokol 2 til afgørelse nr. 1/98 truffet af Associeringsrådet EF-Tyrkiet om handelsordningen for landbrugsprodukter
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Aftalen om oprettelse af en associering mellem Det Europæiske Økonomiske Fællesskab og Tyrkiet (1) (»aftalen«) har til formål at fremme en vedvarende og afbalanceret styrkelse af de handelsmæssige og økonomiske forbindelser mellem Unionen og Tyrkiet, og der oprettes med aftalen et associeringsråd for at garantere gennemførelsen og den gradvise udvikling af associeringsordningen.
            
         
               (2)
            
            
               Ifølge afgørelse nr. 1/98 truffet af Associeringsrådet EF-Tyrkiet (2) oprettes handelsordningen for landbrugsprodukter. Protokol 2 til nævnte afgørelse indeholder nærmere oplysninger om præferenceordningen for import til Tyrkiet af landbrugsprodukter med oprindelse i Unionen, herunder en præferenceordning for import af frosset oksekød.
            
         
               (3)
            
            
               Unionen og Tyrkiet har holdt drøftelser og er blevet enige om at ændre præferenceordningen for import til Tyrkiet af oksekød med oprindelse i Unionen og om at udvide de eksisterende toldkontingenter, som angivet i bilaget til protokol 2 til afgørelse nr. 1/98, til også at omfatte fersk og kølet oksekød.
            
         
               (4)
            
            
               I henhold til artikel 35 i tillægsprotokollen til aftalen (3) kan omfanget af den gensidige præferencebehandling mellem Unionen og Tyrkiet ændres ved en afgørelse truffet af Associeringsrådet.
            
         
               (5)
            
            
               Den holdning, som Unionen skal indtage i Associeringsrådet EU-Tyrkiet, bør derfor baseres på det udkast til afgørelse, der er knyttet til nærværende afgørelse —
            
         VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages i Associeringsrådet EU-Tyrkiet til ændringen af protokol 2 til afgørelse nr. 1/98 truffet af Associeringsrådet EF-Tyrkiet om handelsordningen for landbrugsprodukter, baseres på det udkast til Associeringsrådet EU-Tyrkiets afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 11. december 2017.
      
         
            På Rådets vegne
         
         S. KIISLER
         
            Formand
         
      
   
   
      (1)  Aftalen om oprettelse af en associering mellem Det Europæiske Økonomiske Fællesskab og Tyrkiet, undertegnet den 12. september 1963 i Ankara (EFT L 361 af 31.12.1977, s. 29).
   
      (2)  Afgørelse nr. 1/98 truffet af Associeringsrådet EF-Tyrkiet den 25. februar 1998 om handelsordningen for landbrugsprodukter (98/223/EF) (EFT L 86 af 20.3.1998, s. 1).
   
      (3)  Tillægsprotokol, undertegnet den 23. november 1970, knyttet til aftalen om oprettelse af en associering mellem Det Europæiske Økonomiske Fællesskab og Tyrkiet (EFT L 361 af 31.12.1977, s. 60).
   
      UDKAST
      AFGØRELSE Nr. … TRUFFET AF ASSOCIERINGSRÅDET EU-TYRKIET
      af …
      om ændring af protokol 2 til afgørelse nr. 1/98 om handelsordningen for landbrugsprodukter
      ASSOCIERINGSRÅDET EU-TYRKIET HAR —
      under henvisning til aftalen om oprettelse af en associering mellem Det Europæiske Økonomiske Fællesskab og Tyrkiet (1),
      under henvisning til tillægsprotokollen til aftalen om oprettelse af en associering mellem Det Europæiske Økonomiske Fællesskab og Tyrkiet (2), særlig artikel 35, og
      ud fra følgende betragtninger:
      
                  (1)
               
               
                  I afgørelse nr. 1/98 truffet af Associeringsrådet EF-Tyrkiet (3) fastsættes præferenceordningen for handel med landbrugsprodukter mellem Unionen og Tyrkiet. Protokol 2 til nævnte afgørelse indeholder nærmere oplysninger om præferenceordningen for import til Tyrkiet af landbrugsprodukter med oprindelse i Unionen, herunder en præferenceordning for import af frosset oksekød.
               
            
                  (2)
               
               
                  Unionen og Tyrkiet har holdt drøftelser og er blevet enige om at ændre præferenceordningen for import til Tyrkiet af oksekød med oprindelse i Unionen og om at udvide de eksisterende toldkontingenter, som angivet i bilaget til protokol 2 til afgørelse nr. 1/98, til også at omfatte fersk og kølet oksekød.
               
            
                  (3)
               
               
                  Protokol 2 til afgørelse nr. 1/98 truffet af Associeringsrådet EF-Tyrkiet bør derfor ændres i overensstemmelse hermed —
               
            VEDTAGET DENNE AFGØRELSE:
      Artikel 1
      Bilaget til protokol 2 til afgørelse nr. 1/98 ændres som anført i bilaget til nærværende afgørelse.
      Artikel 2
      Denne afgørelse træder i kraft på dagen for vedtagelsen.
      
         Udfærdiget i …, den …
         
            
               På Associeringsrådet EU-Tyrkiets vegne
            
            
               Formand
            
         
      
      
         (1)  EFT L 361 af 31.12.1977, s. 29.
      
         (2)  EFT L 361 af 31.12.1977, s. 60.
      
         (3)  Afgørelse nr. 1/98 truffet af Associeringsrådet EF-Tyrkiet den 25. februar 1998 om handelsordningen for landbrugsprodukter (98/223/EF) (EFT L 86 af 20.3.1998, s. 1).
      
         BILAG
         Oplysningerne vedrørende KN-kode 0202 20 i bilaget til protokol 2 til afgørelse nr. 1/98 affattes således:
         
            
                        »KN-kode
                     
                     
                        Beskrivelse
                     
                     
                        Nedsættelse af MFN-toldsats (%)
                     
                     
                        Toldkontingent (ton nettovægt)
                     
                  
                        0201 20 ,
                        0202 20 
                     
                     
                        Andre udskæringer af oksekød, ikke udbenet, fersk, kølet eller frosset
                     
                     
                        50 % nedsættelse med maks. told på 30 %
                     
                     
                        5 000 
                     
                  
                        0201 20 ,
                        0202 20 
                     
                     
                        Andre udskæringer af oksekød, ikke udbenet, fersk, kølet eller frosset
                     
                     
                        30 % nedsættelse med maks. told på 43 %
                     
                     
                        14 100 «